האמן ומרגריטה (סרט, 2024)

כרזה ראשונית
האמן ומרגריטה (ברוסית: Ма́стер и Маргари́та, בעבר נקרא הסרט "וולנד", "Воланд") הוא סרט דרמה ופנטזיה רוסי, בבימויו של מיכאיל לוקשין המבוסס על הרומן מאת מיכאיל בולגקוב, "האמן ומרגריטה".

הסרט הוקרן ברחבי רוסיה ב-25 בינואר 2024 וזכה לביקורות חיוביות לרוב. הוא הכניס יותר ממיליארד רובל רוסי והפך לשובר קופות, למרות ביקורת ציבורית של תומכי ממשלת רוסיה להוריד את הסרט מלוח ההקרנות בשל העובדה שהבמאי מיכאיל לוקשין, ביקר בחריפות את הפלישה הרוסית לאוקראינה.

==תקציר העלילה==
עלילת הסרט מתרחשת במוסקבה של שנות השלושים. סופר מפורסם בעליית הקריירה שלו מוצא את עצמו פתאום במרכז שערורייה ספרותית. ההצגה המבוססת על מחזהו מוסרת מהרפרטואר, עמיתיו נמנעים בהתרסה מפגישה עמו, תוך כמה ימים הוא הופך למנודה. זמן קצר לאחר מכן הוא פוגש את מרגריטה, שהופכת למאהבתו ולמוזה שלו. בהשראת אהבתה ותמיכתה, כותב הסופר רומן חדש, שבו הדמויות הן אנשים מסביבתו והדמות הראשית היא וולנד המסתורי, שאב-טיפוס שלו הוא זר מכר שהגיע לאחרונה. הכותב צולל אל תוך עולמו של הרומן שלו ובהדרגה מפסיק לשים לב כיצד שזורים בדיה ומציאות לכדי שלמות אחת.

==שחקנים ודמויות==

== הפקה ==
=== הכנות ===

בשנת 2018 נכלל הסרט "האמן ומרגריטה" ברשימת הפרויקטים הקולנועיים שקרן הקולנוע הרוסית הממשלתית העניקה להם תמיכה ממלכתית. אז דווח כי תקציב הסרט יעמוד על 800 מיליון רובל<ref>[https://ura.news/news/1052330420 Экранизация романа уральского писателя второй раз получит господдержку]</ref><ref>[https://weacom.ru/news/russia/cinema/186598 В Москве Фонд кино профинансирует фильмы «Мастер и Маргарита» и «Притяжение-2»]</ref><ref>[https://www.kino-teatr.ru/kino/news/y2018/4-6/14746/ ФОНД КИНО ПОДДЕРЖАЛ БОНДАРЧУКА, НО ОТКАЗАЛ БЕКМАМБЕТОВУ]</ref><ref>[https://tvkinoradio.ru/article/article13401-camera-action-chto-proishodit-v-rossijskom-kino Camera! Action!: что происходит в российском кино]</ref><ref>[https://life.ru/t/литература/1098326/mistika_volanda_10_strashnykh_lieghiend_mastiera_i_margharity Мистика Воланда. 10 страшных легенд «Мастера и Маргариты»]</ref>. תחילה נשכר הבמאי ניקולאי לבדב לביים והוא הודיע שהתסריט היה מוכן במלואו במרץ 2018<ref>[https://www.filmpro.ru/materials/63234 «Индустрия кино» — про главные российские фильмы ближайших лет]</ref>, אז פורסם כי הסרט ייצא לאקרנים בשנת 2021<ref>[https://tass.ru/kultura/5028154 Фильм "Мастер и Маргарита" режиссера Николая Лебедева выйдет в прокат в 2021 году]</ref>. עם זאת, באוקטובר 2019 הוא הודיע כי הפרויקט עדיין מתגבש וניתן יהיה להתחיל בשלב ההכנה של הצילומים בעוד שנה במקרה הטוב<ref></ref>.

בהמשך, נסיבות רבות השתנו בעיקר על רקע מגפת הקורונה ולבדב נטש את הפרויקט והחל לצלם את סרטו "נירנברג", בעוד מיכאיל לוקשין (שעבד בעבר על הסרט "מחליקיים של כסף") מונה לביים את הסרט. שם הסרט שונה ל"וולנד". הצילומים תוכננו להתחיל ב-3 ביולי 2021 עם יציאה לאקרנים המתוכננת לסוף 2022.<ref>[https://tass.ru/kultura/11194313?utm_source=yxnews&utm_medium=desktop&utm_referrer=https%3A%2F%2Fyandex.ru%2Fnews%2Fsearch%3Ftext%3D Съемки фильма по мотивам романа "Мастер и Маргарита" начнутся летом 2021 года]</ref><ref>[https://www.fontanka.ru/2021/04/20/69875798/?utm_source=yxnews&utm_medium=desktop&utm_referrer=https%3A%2F%2Fyandex.ru%2Fnews%2Fsearch%3Ftext%3D По «Мастеру и Маргарите» опять снимают фильм. На этот раз там будет герой с чертами Булгакова]</ref>
===ליהוק===
במאי 2021, דווח שיבגני ציגאנוב ויוליה סניגיר יגלמו את התפקידים הראשיים - האמן ומרגריטה - במה שהוא שיתוף הפעולה הראשון של השניים בקולנוע.

=== צילום ===
הצילומים החלו בחודש יולי 2021 במוסקבה, בעיקר במיקומים כמו הבניין הראשי של ספריית המדינה הרוסית, הבניין האקדמי הראשי של אוניברסיטת באומן הממלכתית לטכנולוגיה, חזית הבניין הראשי של אוניברסיטת מוסקבה, בית העץ פאליבין ברובע חמובניקי ברחוב בורדנקו 23. הסצנה המרכזית שמתרחשת באגמי הפטריארך צולמה בסמטה המוליכה לאגמי הפטריארך ובאגמי הפטריאארך עצמם. בנוסף נערכו צילומים גם בסנט פטרסבורג ובייחוד בכיכר מוסקבה בעיר, כולל בית הסובייטים המשקיף על הכיכר, בניין המגורים ברחוב טבריצ'סקאיה 5 וכן פנים הבניין הראשי של הספרייה הלאומית הרוסית בסנט פטרסבורג, המסעדה ברב הקומות בכיכר קודרין במוסקבה, אחד האולמות בבניין המוזיאון האתנוגרפי בסנט פטרסבורג והמבואה של תיאטרון הצבא הרוסי במוסקבה. הם נמשכו עד סוף אוקטובר 2021 ובאוגוסט 2021 עברו לצלם את המיקומים בסנקט פטרבורג ובמלטה, אשר שימשה כעירשלם ובה צולמו הסצנות עם פונטיוס פילטוס.

=== פוסט פרודקשן ואפקטים מיוחדים ===
חברת Main Road Post המוסקבאית הייתה אמונה על עבודת הגרפיקה הממחושבת. כך למשל, החתול בהמות הוא ברובו יצירה ממוחשבת והתבסס על שני חתולים שהובאו לסט.
=== פסקול ===

הפסקול לסרט "האמן ומרגריטה" הולחן על ידי אנה דרוביץ', שעבדה בעבר על הפסקול לסרט תיעודי זוכה האוסקר ״נבלני״. אנה הלחינה כשעה של מוזיקה לסרט.

== הפצה ==
באוגוסט 2022 הוכרז כי הסרט, שתוכנן לצאת לאקרנים במהלך 2022, ייצא להקרנות מסחריות בסוף 2023, לאחר שאולפני יוניברסל, שהיו המפיצים הרשמיים, הודיעו על עזיבתם את רוסיה, כתגובה למלחמת אוקראינה–רוסיה ובכך נוצרו קשיים במימון שלב הפוסט-פרודקשן לסרט.

לבסוף, ביולי 2023, חברת Mars Media שהפיקה את הסרט, הודיעה כי הסרט ייצא לאקרנים ב-25 בינואר 2024. על עבודת האפקטים הוויזואליים עבדה חברת Main Road Post. בעקבות עזיבת אולפני יוניברסל, נחתם חוזה הפצה חדש, עם החברה הרוסית Atmosfera Kino. הסרט הוקרן גם בבלארוס, קזחסטן, טג'יקיסטן, ארמניה, ארצות הברית ובישראל.

ב-21 במרץ 2024, הסרט שוחרר לצפייה ישירה בשרתי הסטרימינג של שירות Kion.

== ביקורת ==
הסרט זכה לביקורות חיוביות לרוב, אם כי חלק מהמבקרים ביקרו את העובדה שהיוצרים התמקדו בקו "המוסקבאי" של הרומן ופחות הונח דגש על קווי העלילה המתייחסים לירושלים ופונטיוס פילאטוס.

לאחר צאת הסרט לאקרנים, פקידים ותועמלנים רוסיים הסבו את תשומת הלב הציבורית לעובדה שהבמאי, מיכאיל לוקשין, שחי בארצות הברית והביע התנגדות למדיניות הרוסית ולמלחמה באוקראינה; בין היתר, הם דרשו להעניש את קרן הקולנוע הממשלתית על מימון הפרויקט.

== קישורים חיצוניים ==

* 

* [https://kion.ru/master-i-margarita "האמן ומרגריטה"] באתר kion
* 

== הערות שוליים ==

קטגוריה:מוסקבה בקולנוע
קטגוריה:סרטים ברוסית
קטגוריה:סרטי דרמה רוסיים
קטגוריה:השטן באמנות
קטגוריה:סרטי פנטזיה רוסיים
קטגוריה:סרטי אימה רוסיים
קטגוריה:סרטי 2024
קטגוריה:סרטים שיציאתם נדחתה בעקבות מגפת הקורונה
קטגוריה:ירושלים בתרבות ובאמנות
קטגוריה:התקופה הרומית בארץ ישראל
קטגוריה:ישו בתרבות ובאמנות
קטגוריה:רומא העתיקה בתרבות
קטגוריה:סרטים עם עלילה לא ליניארית